**JAVNI POZIV ZA PREDLAGANJE PROGRAMA JAVNIH POTREBA U SPORTU GRADA SINJA ZA 2018. GODINU**



 

Na temelju članka 76. Zakona o sportu ("Narodne novine" br. 71/06, 124/10, 124/11, 86/12, 94/13, 85/15 i 19/16), čl. 6 Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge, i čl. 5. st. 1. Pravilnika o financiranju javnih potreba Grada Sinja, Zajednica športskih udruga Grada Sinja, objavljuje

**JAVNI POZIV**
**ZA PREDLAGANJE PROGRAMA JAVNIH POTREBA**
**U SPORTU GRADA SINJA ZA 2018. GODINU**

**I.**

U Proračunu Grada Sinja za 2018. godinu osigurana su sredstva za financijsku potporu Programa sportskih udruga namijenjenih zadovoljavanju javnih potreba u području sporta sukladno prioritetima utvrđenima od strane zajedničkog Povjerenstva Zajednice športskih udruga Grada Sinja i Grada Sinja.
Javni poziv će radi zadovoljavanja propisanih uvjeta provesti Zajednice športskih udruga Grada Sinja, u suradnji s Gradom Sinjom.

**II.**

Na ovaj javni poziv se mogu javiti sve udruge u sportu sa sjedištem na području grada Sinja, čiji su ciljevi i djelatnost usmjereni ka zadovoljavanju javnih potreba građana Grada Sinja u području sporta, a kojima temeljna svrha nije stjecanje dobiti i čije aktivnosti ne predstavljaju gospodarsku djelatnost u sportu.
Udruge koje se javljaju na ovaj javni poziv moraju zadovoljiti slijedeće uvjete:
− da imaju sjedište na području Grada Sinja
− da su upisani u Registar udruga Republike Hrvatske
− da su upisani u Registar neprofitnih organizacija pri Ministarstvu financija
− da su upisani u Registar sportskih djelatnosti
− da su uskladili svoje statute s odredbama Zakona o udrugama,
− da uredno ispunjavaju obvezu plaćanja doprinosa za mirovinsko i zdravstveno osiguranje i plaćanja poreza, te drugih davanja prema državnom proračunu i proračunu Grada Sinja
− da uredno ispunjavaju obveze iz ranije sklopljenog ugovora o financiranju iz javnih izvora
− da se protiv osobe ovlaštene za zastupanje udruge i voditelja programa ne vodi kazneni postupak i nije pravomoćno osuđen za prekršaje i kaznena djela
− da vode transparentno financijsko poslovanje u skladu sa zakonskim propisima
− da su stalne ili pridružene članice Zajednice športskih udruga grada Sinja

Udruge su obvezne dostaviti i slijedeću dokumentaciju:

− Izvadak (ne stariji od 3 mjeseca od objave javnog poziva) ili preslika Rješenja iz Registra udruga Republike Hrvatske
− Potvrdu Porezne uprave o nepostojanju duga s osnove plaćanja doprinosa za mirovinsko i zdravstveno osiguranje i plaćanja poreza, te drugih davanja prema državnom proračunu, izdanu nakon objave javnog poziva ( original ili elektronski oblik sa E-porezne ).
− Uvjerenje nadležnog suda (ne starije od 6 mjeseci od dana objave javnog poziva), da se protiv osobe ovlaštene za zastupanje udruge (koja je potpisala obrasce za prijavu programa i koja je ovlaštena potpisati Ugovor o financiranju) i voditelja programa ne vodi prekršajni, odnosno, kazneni postupak
− Izjava o nepostojanju dvostrukog financiranja.

**III.**

Prijave se podnose na posebnim obrascima:
1. Opisni obrazac za programe i projekte u sportu – OS
2. Obrazac Proračuna programa i projekata u sportu – PRS
3. Izjava o nepostojanju dvostrukog financiranja
koji se mogu preuzeti na mrežnim stranicama Grada Sinja ili Web stranicama Zajednice (www.sinj.hr). Uz navedene obrasce potrebno je priložiti i ostalu obveznu dokumentaciju navedenu u Javnom pozivu.

**IV.**

S korisnicima kojima će biti odobrena financijska sredstva za programe iz Proračuna Grada Sinja za 2018. godinu, Zajednica športskih udruga grada Sinja će sklopiti Ugovore o sufinanciranju programa u sportu za 2018. godinu.

**V.**

Zadnji dan roka za podnošenje prijava, neovisno kojim putem se one dostavljaju Zajednici športskih udruga Grada Sinja (poštom ili osobno) istječe 30. siječnja 2018. godine.
Procjenu pristiglih prijava će, u skladu s Pravilnikom o kriterijima za financiranje programa u sportu, izvršiti Upravni odbor i Povjerenstvo za ocjenjivanje programa ili projekata prijavljenih na natječaj za financiranje javnih potreba u sportu Grada Sinja.

**VI.**

Prijave koje ne udovoljavaju gore navedenim uvjetima, koje su nepotpune, pogrešno ispunjene ili pristignu izvan roka neće se razmatrati.

**VII.**

Prijave se u zatvorenoj omotnici na propisanim obrascima koji su dostupni na web stranicama Grada Sinja (www.sinj.hr.) i web stranicama Zajednice (www.sportsinj.com ) šalju ili neposredno predaju na slijedeću adresu

Zajednice športskih udruga Grada Sinja
Dragašev prolaz 10
21230 Sinj
"Javni poziv za financiranje programa udruga u sportu – ne otvaraj"

**VIII.**

Sva pitanja vezana uz ovaj natječaj mogu se postaviti elektroničkim putem **sportska.zajednica-sinj@hotmail.com** ili na broj mobitela: 098/597 465.

**Sinj,** 30. prosinca 2017. godine **ZŠUGS**
 **PREDSJEDNIK**
 **Josip Malbaša**